Երբ այս տարվա ձմռանը կոտրվեց նախկին ԿԳ նախարար Արմեն Աշոտյանի ոտքը՝ նախանշելով նրա կյանքում սև շրջանի սկիզբը, Աշոտյանն իր վնասված վերջույթը վստահեց «Նաիրի» բժշկական կենտրոնի մասնագետներին: Նախարարը, որ սիրում էր ամեն դատարկ բան վերածել PR-ի, այս դեպքում էլ ոչ միայն մի լավ գովազդեց իր ձախորդությունը, այլև առիթը բաց չթողեց գովք հնչեցնել հայաստանյան առողջապահական համակարգի հասցեին՝ ցանկանալով ասել, որ մեզ մոտ դա այնքան բարձր մակարդակի վրա է, որ նույնիսկ ինքը՝ նորին մեծություն Աշոտյանը կարող է հանգիստ հանձնվել «հայրենական արտադրության» վստահելի ձեռքերին: